Rikunarita-ORG/Wikinium huggingface dataset:
# Snimatelj

Snimatelj se priprema za scene koje će se snimati sa posadom na palubi nosača aviona klase Nimitz USS Abraham Lincoln. - snimanje filma *Stealth*
**Snimatelj** (ili **direktor fotografije**) je osoba koja koordinira i nadzire rad saradnika, kao što su asistent snimatelja, itd. Snimatelj sarađuje s ostalim članovima filmske ekipe, a posebno sa snimateljem zvuka, scenografom, i naravno režiserom.
Važno znanje snimatelja je s područja fotografije i oblikovanja rasvjete.

U snimatelj bira filmsku traku, objektive, filtere itd. kako bi snimio scenu u skladu s namjerama režisera. Odnosi između snimatelja i režisera se razlikuju; u nekim slučajevima režiser će omogućiti snimatelju potpunu nezavisnost; u drugima mu ne dozvoljava gotovo ništa, čak ide tako daleko da precizira tačnu poziciju kamere i odabir objektiva. Takav nivo saradnje nije uobičajen čim režiser i snimatelj upoznaju jedni druge; režiser će obično objasniti snimatelju ono šta se želi od scene vizualno, i ostaviti snimatelju dovoljno širine u postizanju tog efekta.

Nekoliko američkih snimatelja su postali režiseri, uključujući imena kao što su Barry Sonnenfeld, koji je bio prvi snimatelj braće Coen; Jan de Bont, snimatelj na filmovima kao što su *Umri muški* i *Sirove strasti*, a režirao je filmove *Speed* i *Twister*. Wally Pfister, bio je snimatelj na trilogiji filmova Christophera Nolana Batman, a svoj rediteljski prvijenac napravio je sa filmom *Transcendence*.

## Historija

Na samom početku stvaranja pokretnih slika, snimatelj je bio najčešće i režiser, kao i osoba koja fizički rukuje sa kamerom. Nakon što su umjetničke forme i tehnologija evoluirali, javila je se potreba za razdvajanjem između režisera i snimatelja. Pojavom umjetnih rasvjeta i bržih, otpornijih na svjetlost filmskih traka, sa naglaskom na tehnološki napredak u polju optike, tehnički aspekti kinematografije naglasili su potrebu za specijalistom u tom području.

Kinematografija je bila ključna u eri nijemih filmova - bez zvuka osim muzike u pozadini i bez dijaloga, filmovi su zavisili od osvjetljenja, glume, i setova.

1919. godine, u Hollywoodu, kao novom svjetskom centru filmske industrije, osnovano je jedno od prvih (i još uvijek postojećih) strukovnih društava: Američko društvo snimatelja (ASC), čiji je cilj da se prepoznaju doprinosi snimatelja umjetnosti i nauci putem pokretnih slika. Slična strukovna udruženja osnovana su i u drugim zemljama.

## Bosanskohercegovački snimatelji

Poznati bh. snimatelj Dževad Čolaković radio je na filmovima: *Let u magli*, *Azra*, *Miris dunja*, "Rusko primirje"... Čolaković je bio jedan od snimatelja Televizije Sarajevo od njenog nastanka. Njegovi snimci masakra u ulici Vase Miskina (Ferhadija) iz 1992. godine obišli su svijet, zatim je pod kišom granata i pod vatrom snajpera snimao najteže trenutke kroz koje su prolazili građani Sarajeva.

## Reference

## Također pogledajte

* Oskar za najbolju fotografiju
* Oskar
* Film

## Vanjski linkovi

* Cinematography.com
* International Cinematographers Guild
* Burns, Paul The History of the Discovery of Cinematography Arhivirano 5. 10. 2020. na Wayback Machine
* American Society of Cinematographers
# Civilizacija doline Inda

Iskopane ruševine Mohenjo-dara, pokrajina Sindh, Pakistan, prikazuju Veliko kupatilo. Mohenjo-daro, na desnoj obali rijeke Ind, mjesto je UNESCO-ve svjetske baštine, prvo mjesto u južnoj Aziji koje je tako proglašeno.
**Civilizacija doline Inda** bila je civilizacija bronzanog doba u sjeverozapadnoj južnoj Aziji koja je trajala od 3300. do 1300. pr. n. e, a u svom zrelom obliku od 2600. do 1900. pr. n. e. Uz stari Egipat i Mezopotamiju, bila je jedna od tri rane civilizacije Bliskog istoka i južne Azije, a od tri je bila najraširenija, sa svojim nalazištima koja su pokrivala područje od većeg dijela Pakistana do sjeveroistočnog Afganistana i sjeverozapadne Indije. Civilizacija je cvjetala na aluvijalnoj ravni rijeke Ind, koja teče cijelim Pakistanom.

Izraz *Harappan* ponekad se primjenjuje na civilizaciju Inda prema nalazištu Harappa, koje je prvi put iskopano početkom 20. stoljeća u tadašnjoj provinciji Punjab u Britanskoj Indiji, sadašnjem Punjabu u Pakistanu. Otkriće Harappe i ubrzo zatim Mohenjo-dara bilo je vrhunac rada koji je započeo nakon uspostave Arheološkog istraživanja Indije u Britanskoj Indiji 1861. Postojale su ranije i kasnije kulture nazvane Rana Harappa i Kasna Harappa na istom području. Rane harapske kulture naselile su se iz neolitskih kultura, od kojih je najstarija i najpoznatija Mehrgarh u Balučistanu, Pakistan.

Gradovi starog Inda bili su poznati po svom urbanističkom planiranju, kućama od pečene opeke, razrađenim sistemima odvodnje, vodoopskrbnim sistemima, grupama velikih nestambenih zgrada i tehnikama zanatstva i metalurgije. Mohenjo-daro i Harappa su vrlo vjerovatno imali između 30.000 i 60.000 ljudi, a civilizacija je mogla sadržavati između jednog i pet miliona ljudi tokom svog procvata. Postupno isušivanje regije tokom 3. milenija p. n. e. možda je bio početni poticaj za njegovu urbanizaciju. Na kraju je također smanjio opskrbu vodom dovoljno da izazove propast civilizacije i rasprši njezino stanovništvo na istok.

Iako je prijavljeno više od hiljadu nalazišta iz doba zrelog Harappa i gotovo stotinu iskopano, postoji pet glavnih urbanih središta: Mohenjo-daro u donjoj dolini Inda (proglašeno mjestom Svjetske baštine UNESCO-a 1980. kao "Arheološke ruševine u Moenjodaru"), Harappa na zapadu regije Punjab, Ganeriwala u pustinji Cholistan, Dholavira u zapadnom Gudžeratu (proglašeno mjestom Svjetske baštine UNESCO-a 2021. kao "Dholavira: grad Harappana") i Rakhigarhi u Haryani. Harapski jezik nije izravno potvrđen, a njegova pripadnost je nesigurna, budući da je indsko pismo ostalo nedešifrirano. Odnos s dravidskom ili elamo-dravidskom jezičkom porodicom favorizira dio znanstvenika.

## Reference
# Bas-gitara

Bas-gitara Martin EB18
Električna **bas-gitara** (naziva se i električni bas ili samo bas) je električni žičani instrument, koji se svira prstima ili trzalicom. Izgled basa je sličan električnoj gitari, ali ima veće tijelo, duži vrat i dužinu tijela, i obično četiri žice, naštimane oktavu niže.

Od 1950-ih električni bas je zamijenio kontrabas u popularnoj muzici. Bas se obično koristi za sviranje niskih bas dionica u popularnoj muzici i jazzu. Električni bas se, također, koristi kao solo instrument u jazz, fusion, Latino i funk stilovima.

## Historija

### 1930te: Prvi puni basevi

Paul Tutmarc je razvio električni bas sličan električnoj gitari koji je imao pragove i bio je namijenjen da se drži i svira horizontalno. Audiovoxov katalog iz 1935/6. (također ima i gitaru s punim tijelom) je sadržavao vjerovatno prvi električni bas punog tijela i s pragovima namijenjen da se svira horizontalno - Model #736 Električni Kontrabas. Promjena u oblik "gitare" je učinila instrument lakšim za držanje i transport; dodatak pragova je omogućio basistima da lakše sviraju u tonalitetu (također je učinilo instrument lakšim za naučiti svirati).

### 1950te i 1960te: Fender bas

Samouki električar Leo Fender je razvio prvi masovno proizvedeni električni bas u '50im godinama 20.vijeka. Njegov Fender Precision Bass, predstavljen 1951, je postao široko kopirani industrijski standard. Precision Bass (ili "P-bass") je evoluirao iz jednostavnog, nekontuniranog oblika tijela sličnom Telecasteru iz jednog dijela, four-pole pickupa u kontunirani oblik tijela sa zakrivljenim rubovima za udobnost i jedan "split coil pickup".

Predstavljen 1960, Jazz Bass je bio poznat kao Deluxe Bass i bio je namijenjen da poprati Jazzmaster gitaru. Jazz Bass (često zvan "J-bass") je imao dva single-coil pickupa, jedan blizu mosta i jedan u poziciji Precision basa, svaki sa zasebnim kontrolama za glasnoću i ton. Vrat Jazz Bassa je bio uži kod zaglavlja nego u Precision basa (1 1/2" protiv 1 3/4"). Druga vizualna razlika koja je odijelila Jazz Bass od Precision Bassa je oblik tijela. Pozicije pickupova na basevima drugih proizvođača su često zvani "P" ili "J" pickupovi, u srodstvu s Precision i Jazz basevima.
Fender je također počeo proizvodnju Mustang Bassa; instrumenta dužine 30 inča, koji su koristili basisti poput Tine Weymouth iz Talking Heads-a ("P" i "J" basevi imaju dužinu 34 inča).

## Također pogledajte

* Spisak basista
* Akustična bas-gitara
* Kontrabas
* Fender Precision Bass

## Vanjski linkovi

* TalkBass.com Forumi za raspravu o bas-gitarama
* Bass Player Magazine Online verzija časopisa Bass Player
* Basses sounds Arhivirano 19. 2. 2007. na Wayback Machine Baza zvukova basa